钦定古今图书集成/理学汇编/经籍典/第188卷 > 李琪王霸世纪 > 序鄫世纪
## 钦定古今图书集成/理学汇编/经籍典/第188卷 > 李琪王霸世纪 > 序鄫世纪

鄫之为国，微乎微者也。事之见于《经》无几矣。一朝于
鲁，一会于宋，其君见用于邾，其国见偪于莒，而卒灭
于莒。孱弱如是，尚能为国乎？虽然，国无小，不可易也。
礼义苟明，偪而不倾，鄫之灭亡，谁之咎哉？盖灭人者

他不与焉。三纲五常建于天地，岂非保身立国之大
本欤？徇情弃礼者，杀身之符券；徇情弃义者，亡国之
斧斤，断断乎不可诬也。先儒谓鄫子之用于邾，戕于
邾，不在乎曹南之后，宋与其臣子之不能捍患也；遇
防朝鲁，启乱再世而鄫子已亡矣。鄫国之偪于莒，灭
于莒，不在乎会戚之属与鲁邻国之不能救患也，如
晋觌巫立所以为后，而鄫国已灭矣。呜呼！身有既亡，
国有既灭，而不自知者，其鄫之谓乎！《春秋》本其遇防
之祸而直书曰“戕”，备其觌巫之迹而显斥曰“灭”，其垂
戒之意远矣。以此防民，后世犹有玩物以丧其身，保
字异姓以坠其世者吁！